
Elektromos járműpiac dotálása

Az elektromos járművek a magyarországi piacon nem örvendenek népszerűségnek. Feltárom ennek okait, megvizsgálva az autók előnyeit és hátrányait. Kiderül, hogy lehetséges-e a zéró szén-dioxid-kibocsátás, ami a legnagyobb erősség. A gyengeségek lehetséges javítási módjait kutatom, ami által a kielégíthetővé válnak a vásárlói igények. Ezek hiányában az állami dotálás minden formáját el kéne vetni.
Tényleg nem felel meg a vezetők elvárásainak a villanyautó? Milyen tulajdonságokkal bír? Mivel jár fenntartása? A fogyasztó számára megéri beruházni egy átlagos autónál jelentősen drágább összeget a technológiába? Megtérül-e számára a felár pár éven belül? Milyen formákat lehetne alkalmazni az elterjedés növelésére?
Az elektromos járműpiac dotálása kulcsfontosságú, mert előnyei jelentőségteljesek. A fenntartható fejlődés megvalósításának egy fontos tényezője lehet. Európában egyre inkább előtérbe kerülnek, és így hangsúlyozottabban lesz érezhető hazánkban hiányuk káros hatása. Versenyképességüket nem elég a felsoroltak alapján értékelni, mert például a társadalmi költségek nehezen számszerűsíthetőek, a földrajzi adottságok lehetőségei eltérőek, az erőművek energiahordózói lehetnek megújulók és fosszilisek.
Cél, hogy a környezeti adottságokat, várható technológiai változásokat hangsúlyozva másabb megközelítésű legyen a kutatás, mint a fellelhető tanulmányok. Továbbá az információs asszimetriát is enyhíteni kívánom azáltal, hogy érthetően, a lehető legtöbb információt összegezve magyar nyelven válik elérhetővé a technológia terjedéséhez szükséges ismeretek összegzése.
A megvalósulásért elsőként, a szén-dioxid-kibocsátásnak káros hatásai kerülnek ismertetésre, és hogy milyen intézkedések születtek a fenntartható fejlődés és közlekedés érdekében.
A gyártás elindulásához tett lépések, a kapható modellek, és a növekvő elektromos járműpiac ismertetésével folytatódik a dolgozat.
Az értékesítés növeléséhez nélkülözhetetlen töltőállomások hálózatának kiépítése. A töltési lehetőségek ismertetése után a teljes kiépüléshez szükséges töltők költsége kerül bemutatásra a közutak eseteire.
Három forgatókönyv alapján, különböző árak estén számolok fogyasztási megtakarítást, megtérülési időt négy felár esetén az alternatív költségeket figyelembe véve.
Legvégül az elektromos járműpiac terjedésében fontos tényezők vannak összegezve, a szereplők motivációit leírva, hogy utána az állami szerepvállalás megalapozottságát és mikéntjeire válasz szülessen.



